open-index/open-wikipedia-markdown huggingface dataset:
Γιώργος Γεωργίου (ευρωβουλευτής)

Ο **Γιώργος Γεωργίου** (Αφάνεια Αμμοχώστου, 9 Απριλίου 1963) είναι Ελληνοκύπριος πολιτικός. Από το 2019 είναι ευρωβουλευτής στο Ευρωπαϊκό Κοινοβούλιο εκλεγμένος με το ΑΚΕΛ. Προηγουμένως διετέλεσε βουλευτής στην Εκλογική Περιφέρεια Λάρνακας.

## Βιογραφικά στοιχεία
Ο Γιώργος Γεωργίου γεννήθηκε στην Αφάνεια στις 9 Απριλίου 1963. Ομιλεί πέρα από την ελληνική και την αγγλική γλώσσα. Σπούδασε ελληνική φιλολογία (βυζαντινές και νεοελληνικές σπουδές) στο Εθνικό και Καποδιστριακό Πανεπιστήμιο Αθηνών (1983-1987). Συνέχισε με επιμόρφωση στην ιστορία στο Πανεπιστήμιο Κύπρου. Μέχρι το 2011 που εκλέχτηκε βουλευτής, εργαζόταν ως καθηγητής μέσης εκπαίδευσης (φιλόλογος). Είχε φθάσει στο βαθμό βοηθού διευθυντή.

Είναι παντρεμένος με την Καλομοίρα Ιωάννου και έχει δύο υιούς και μια κόρη. Διαμένει στον Μαζωτό.

## Πολιτική διαδρομή
Την περίοδο των σπουδών του συμμετείχε στην Προοδευτική Κίνηση Φοιτητών Αθήνας. 

Συμμετείχε ως μέλος στο Κεντρικό Συμβούλιο της Ενιαίας Δημοκρατικής Οργάνωσης Νεολαίας (ΕΔΟΝ), στο διοικητικό συμβούλιο του Ραδιοφωνικού Ιδρύματος Κύπρου (ΡΙΚ) την περίοδο 2009-2011 και στην Επαρχιακή Επιτροπή ΑΚΕΛ Λάρνακας. Επιπλέον, συμμετείχε στην Προοδευτική Κίνηση Καθηγητών.

Εκλέχτηκε για πρώτη φορά βουλευτής στις βουλευτικές εκλογές του 2011 στην Εκλογική Περιφέρεια Λάρνακας με το ΑΚΕΛ για την Ι΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2016 για την ΙΑ΄ Κοινοβουλευτική Περίοδο.

Ως βουλευτής, διετέλεσε μέλος της Κοινοβουλευτικής Επιτροπής Γεωργίας και Φυσικών Πόρων, της Κοινοβουλευτικής Επιτροπής Εξωτερικών και Ευρωπαϊκών Υποθέσεων, της Κοινοβουλευτικής Επιτροπής Θεσμών, Αξιών και Επιτρόπου Διοικήσεως και της Κοινοβουλευτικής Επιτροπής Παιδείας και Πολιτισμού. Επιπλέον, ήταν επικεφαλής της αντιπροσωπίας της Βουλής στην Κοινοβουλευτική Συνέλευση της Μεσογείου.

Στις Ευρωεκλογές του 2019 εκλέχθηκε ευρωβουλευτής με το ΑΚΕΛ. Συμμετέχει στην πολιτική ομάδα Ευρωπαϊκή Ενωτική Αριστερά-Βόρεια Πράσινη Αριστερά.

## Παραπομπές

## Πηγές
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λάρνακας
Κατηγορία:Κύπριοι εκπαιδευτικοί
Κατηγορία:Ευρωβουλευτές εκλεγμένοι με το ΑΚΕΛ
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Πανίκος Σταυριανός

Ο **Πανίκος Σταυριανός** είναι Κύπριος πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένος με το ΑΚΕΛ την περίοδο 2006-2016.

## Βιογραφικά στοιχεία
Ο Πανίκος Σταυριανός γεννήθηκε στο Στρουμπί στις 7 Φεβρουαρίου 1964. Ομιλεί, πέρα από την ελληνική, την αγγλική και τη ρουμανική γλώσσα. Σπούδασε ιατρική στο Πανεπιστήμιο Κραϊόβας της Ρουμανίας και ιατροδικαστική και τοξικολογία στο Αριστοτέλειο Πανεπιστήμιο Θεσσαλονίκης. Εργάζεται ως ιατροδικαστής. Την περίοδο 1996-1999 εργοδοτήθηκε ως ιατροδικαστής από την Κυπριακή Δημοκρατία. Το 2000 διορίστηκε στο Υπουργείο Δικαιοσύνης της Ελλάδας ως Προϊστάμενος της Ιατροδικαστικής Υπηρεσίας του Νοτίου Αιγαίου. Στη συνέχεια επέστρεψε μόνιμα στην Κύπρο και εργάστηκε στον ιδιωτικό τομέα.

Είναι νυμφευμένος με την Παρασκευή Μπλέτσα και έχει ένα υιό και μία κόρη. Διαμένει στην Αραδίππου.

## Πολιτική διαδρομή
Στη διάρκεια των σπουδών του διετέλεσε πρόεδρος του Συλλόγου Κυπρίων Φοιτητών της Κραϊόβας.

Διετέλεσε μέλος του Γραφείου Υγείας και Περιβάλλοντος του ΑΚΕΛ και μέλος του Παγκύπριου Συμβουλίου Ειρήνης.

Στις βουλευτικές εκλογές του 2006 εκλέχτηκε για πρώτη φορά βουλευτής στην Εκλογική Περιφέρεια Λάρνακας με το ΑΚΕΛ για την Θ΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2011 για την Ι΄ Κοινοβουλευτική Περίοδο. Δεν επαναδιεκδίκησε εκλογή στις βουλευτικές εκλογές του 2016.

Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής για την Εγκληματικότητα και την Καταπολέμηση των Ναρκωτικών και Εξαρτησιογόνων Ουσιών και της Κοινοβουλευτικής Επιτροπής Περιβάλλοντος και μέλος της Κοινοβουλευτικής Επιτροπής Ανθρωπίνων Δικαιωμάτων και Ίσων Ευκαιριών μεταξύ Ανδρών και Γυναικών, της Κοινοβουλευτικής Επιτροπής Εργασίας και Κοινωνικών Ασφαλίσεων και της Κοινοβουλευτικής Επιτροπής Θεσμών, Αξιών και Επιτρόπου Διοικήσεως. Επιπλέον, ήταν μέλος της αντιπροσωπίας της Βουλής στη Διακοινοβουλευτική Συνέλευση της Ορθοδοξίας.

## Τιμητικές διακρίσεις
Ο Πανίκος Σταυριανού έχει τιμηθεί από το Κέντρο Ενημέρωσης για τα Ναρκωτικά και Θεραπείας Εξαρτημένων Ατόμων (ΚΕΝΘΕΑ) για την εθελοντική του προσφορά στον αγώνα κατά των ναρκωτικών.

## Παραπομπές

## Πηγές
*
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λάρνακας
Κατηγορία:Κύπριοι ιατροδικαστές
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Μωντ Μέντεν

Η **Μωντ Μέντεν** (*Maud Leonora Menten*, 20 Μαρτίου 1879 – 26 Ιουλίου 1960) ήταν Καναδή ιατρός και χημικός, γνωστή για την συνεισφορά της στην κινητική των ενζύμων και την ιστοχημεία. Το όνομά της συνδέεται με την περίφημη εξίσωση των Michaelis – Menten στη βιοχημεία.

## Η ζωή της
Η Μωντ Μέντεν γεννήθηκε στο Πορτ Λάμπτον (Port Lambton), που βρίσκεται στο Οντάριο και σπούδασε ιατρική στο πανεπιστήμιο του Τορόντο (B.A. 1904, M.B. 1907, M.D. 1911). Ήταν από τις πρώτες γυναίκες στον Καναδά, η οποία κέρδισε διδακτορικό ιατρικής. Ολοκλήρωσε τη διατριβή της στο πανεπιστήμιο του Σικάγο. Εκείνη την εποχή οι γυναίκες δεν είχαν την δυνατότητα να κάνουν έρευνα στον Καναδά, κι έτσι αποφάσισε να κάνει έρευνα σε άλλες χώρες όπως στις Ηνωμένες Πολιτείες και τη Γερμανία.
Το 1912 μετακόμισε στο Βερολίνο όπου εργάστηκε μαζί με τον Λέονορ Μικαέλις λαμβάνοντας το διδακτορικό της το 1916. Επίσης εργάστηκε ως παθολόγος στο πανεπιστήμιο του Πίτσμπουργκ (1923 – 1950) και ως ερευνήτρια στο Ιατρικό Ερευνητικό Ινστιτούτο της Βρετανικής Κολομβίας.
## Έργο
Το πιο διάσημο έργο της ήταν στην κινητική των ενζύμων μαζί με τον Μικαέλις, με βάση τα προηγούμενα ευρήματα του Victor Henri. Η δουλειά τους οδήγησε στις εξισώσεις Michaelis – Menten. Η Μέντεν εφηύρε επίσης την αζωχρωστική αντίδραση σύζευξης για την αλκαλική φωσφατάση, η οποία εξακολουθεί να χρησιμοποιείται στην ιστοχημεία. Ταυτοποίησε τις βακτηριακές τοξίνες για τα μικρόβια B. paratyphosus, Streptococcus scarlatina και Salmonella ssp και πραγματοποίησε τον πρώτο ηλεκτροφορητικό διαχωρισμό των πρωτεϊνών το 1944. Εργάστηκε πάνω στις ιδιότητες της αιμοσφαιρίνης, στη ρύθμιση των επιπέδων του σακχάρου στο αίμα και στη νεφρική λειτουργία. Τέλος έγραψε μόνη της ή είχε συμμετοχή σε περίπου 100 ερευνητικές εργασίες.

## Άλλα στοιχεία
Παρά το γεγονός ότι έπασχε από αρθρίτιδα, ήταν επίσης επιτυχημένη μουσικός και ζωγράφος (έκανε πολλές εκθέσεις ζωγραφικής).

## Παραπομπές


Κατηγορία:Καναδοί βιολόγοι
Κατηγορία:Καναδοί παθολόγοι
Κατηγορία:Καναδοί βιοχημικοί
Γιώργος Λουκαΐδης

Ο **Γιώργος Λουκαΐδης** (Πυρόι Λευκωσίας, 5 Δεκεμβρίου 1968) είναι Ελληνοκύπριος πολιτικός. Από το 2011 είναι βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ.

## Βιογραφικά Στοιχεία
Ο Γιώργος Λουκαΐδης γεννήθηκε στο Πυρόι στις 5 Δεκεμβρίου 1968. Ομιλεί, πέρα από την ελληνική, την αγγλική γλώσσα. Σπούδασε πολιτικές σπουδές και διπλωματία στο Πανεπιστήμιο Μακεδονίας. Είναι επαγγελματικό στέλεχος του ΑΚΕΛ.

Είναι νυμφευμένος με τη Μοίρα Ιωάννου και έχει ένα υιό και μια κόρη.

## Πολιτική διαδρομή
Την περίοδο 1997-2003 ήταν μέλος του διοικητικού συμβουλίου του Οργανισμού Νεολαίας Κύπρου (ΟΝΕΚ). Την περίοδο 2001-2006 ήταν γενικός γραμματέας της Ενιαίας Δημοκρατικής Οργάνωσης Νεολαίας (ΕΔΟΝ). Ήταν μέλος της Γραμματείας του Παγκύπριου Συμβουλίου Ειρήνης. Από το 2000 είναι μέλος της Κεντρικής Επιτροπής του ΑΚΕΛ. Από τον Δεκέμβριο του 2013 είναι μέλος του Πολιτικού Γραφείου της Κεντρικής Επιτροπής του ΑΚΕΛ και της Γραμματείας της Κεντρικής Επιτροπής του κόμματος. Από το 2006 είναι επικεφαλής του Γραφείου Παιδείας της Κεντρικής Επιτροπής του ΑΚΕΛ. Από το 2009 είναι επικεφαλής του Γραφείου Διεθνών Σχέσεων της Κεντρικής Επιτροπής του ΑΚΕΛ. Από το 2010 είναι μέλος της Γραμματείας Τύπου της Κεντρικής Επιτροπής του ΑΚΕΛ. Την περίοδο 2011-2016 ήταν εκπρόσωπος τύπο της Κεντρικής Επιτροπής του ΑΚΕΛ.

Στις Δημοτικές εκλογές του 2006 εκλέχθηκε δημοτικός σύμβουλος στον Δήμο Αγλαντζιάς με το ΑΚΕΛ.

Στις βουλευτικές εκλογές του 2011 εκλέχθηκε βουλευτής στην Εκλογική Περιφέρεια Λευκωσίας με το ΑΚΕΛ για την Ι΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2016 για την ΙΑ΄ Κοινοβουλευτική Περίοδο.

Ως βουλευτής, διετέλεσε αντιπρόεδρος της Κοινοβουλευτικής Συνέλευσης του Συμβουλίου της Ευρώπης. Είναι κοινοβουλευτικός εκπρόσωπος του ΑΚΕΛ από τον Ιούνιο του 2016, μέλος της Επιτροπής Επιλογής, μέλος της Κοινοβουλευτικής Επιτροπής Εξωτερικών και Ευρωπαϊκών Υποθέσεων και της Ad Hoc Κοινοβουλευτικής Επιτροπής για την Τήρηση του Κανονισμού της Βουλής, τακτικό μέλος της Ειδικής Κοινοβουλευτικής Επιτροπής για το Πόθεν Έσχες και μέλος της Ad Hoc Κοινοβουλευτικής Επιτροπής για την Αναθεώρηση και τον Εκσυγχρονισμό του Κανονισμού της Βουλής. Επιπλέον, είναι μέλος της αντιπροσωπίας της Βουλής στην Κοινοβουλευτική Συνέλευση του Συμβουλίου της Ευρώπης από τον Ιανουάριο του 2012.

Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

Στο 23ο τακτικό συνέδριο του ΑΚΕΛ, τον Ιούλιο του 2021, διεκδίκησε τη θέση του Γενικού Γραμματέα της Κεντρικής Επιτροπής του κόμματος, εξασφαλίζοντας 29 ψήφους ή 28,16% έναντι 74 ψήφους ή 71,84% του ανθυποψηφίου του Στέφανου Στεφάνου.

## Παραπομπές


## Πηγές
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λευκωσίας
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Η αθωότητα των Μουσουλμάνων

[thumb|right|255px|Το ''Vine Theater'' στο [Χόλυγουντ, Καλιφόρνια. Η αίθουσα που παίχτηκε πρώτη φορά η ταινία.]]
***Η αθωότητα των Μουσουλμάνων*** (αγγλικά: *Innocence of Muslims*) είναι ο τίτλος ενός αντί-ισλαμικού βίντεο αμερικανικής παραγωγής σε σκηνοθεσία του Αιγύπτιου χριστιανού κόπτη Νακούλα Μπασελέι Νακούλα (Nakoula Basseley Nakoula) με το ψευδώνυμο «Sam Bacile». 

Η πλοκή του βίντεο διαδραματίζεται στην εποχή του προφήτη Μωάμεθ, ο οποίος στην ταινία παρουσιάζεται ως μπάσταρδoς, ομοφυλόφιλος, παιδόφιλος, άρπαγας και κλέφτης. Οι μαθητές του, αιγύπτιοι μουσουλμάνοι, εμφανίζονται ανήθικοι και βίαιοι απέναντι στους Κόπτες. 

Η ταινία προβλήθηκε για πρώτη φορά στις αρχές του χρόνου σε ένα κινηματογράφο του Χόλιγουντ, στην Καλιφόρνια. Ο Nακούλα, ισχυρίστηκε ότι είχε δημιουργήσει μια επική, δύο ωρών ταινία, ωστόσο καμία τέτοια ταινία δεν έκανε την εμφάνισή της στη δημοσιότητα. Τα 14λεπτα video clips αρχικά μεταφορτώθηκαν στο YouTube τον Ιούλιο του 2012, με τίτλους *The Real Life of Muhammad* και *Muhammad Movie Trailer*. Η ιστορία είχε θρησκευτικές αναφορές και αντί-ισλαμικό περιεχόμενο που προκάλεσε βίαιες αντιδράσεις σε πολλές χώρες, εκκινώντας στις 11 Σεπτεμβρίου στην Αίγυπτο.  

## Παραπομπές


Αθωοτητα των Μουσουλμανων
Αθωοτητα των Μουσουλμανων
Αθωοτητα των Μουσουλμανων
Κατηγορία:YouTube (βίντεο)
Κατηγορία:Αμερικανικές ταινίες μικρού μήκους
Κατηγορία:Βλασφημία
Κέβιν Λαβ

Ο **Κέβιν Λαβ** (*Kevin Wesley Love*, 7 Σεπτεμβρίου 1988) είναι Αμερικανός καλαθοσφαιριστής που αγωνίζεται για τους Μαϊάμι Χιτ στο National Basketball Association (NBA).

Είναι δύο φορές All-Star και κατέχει το μεγαλύτερο σερί νταμπλ-νταμπλ σε συνεχόμενα παιχνίδια σημειώνοντας διψήφιο αριθμό σε πόντους και ριμπάουντ. Ο Λαβ έπαιξε μία σεζόν κολεγιακό μπάσκετ για τους UCLA Bruins και οδήγησε την ομάδα στο Final Four στο NCAA πρωτάθλημα του 2008. Αναδείχθηκε ως Παίκτης της Χρονιάς και μπήκε στην καλύτερη Πρώτη ομάδα. Επέλεξε να μην ολοκληρώσει τα υπόλοιπα τρία χρόνια του κολεγίου και μπήκε στο Ντραφτ του NBA το 2008. Εκεί επιλέχθηκε πέμπτος συνολικά από τους Μέμφις Γκρίζλις και έγινε ανταλλαγή με τους Τίμπεργουλβς. Ήταν επίσης μέλος των εθνικής ομάδας των ΗΠΑ που κέρδισε το χρυσό στο Παγκόσμιο Πρωτάθλημα του 2010 και στους Ολυμπιακούς Αγώνες του 2012 στο Λονδίνο.

Το 2014 έγινε ανταλλαγή στους Κλήβελαντ Καβαλίερς με αντάλλαγμα τους Άντριου Γουίγκινς και Άντονι Μπένεττ. Στη νέα του ομάδα βρήκε τον Κάιρι Ίρβινγκ και τον ΛεΜπρόν Τζέιμς.

## Παραπομπές


## Πηγές

*Βιογραφία στο ΝΒΑ

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Μινεσότα Τίμπεργουλβς
Κατηγορία:Καλαθοσφαιριστές Κλίβελαντ Καβαλίερς
Κατηγορία:Αμερικανοί Ολυμπιονίκες
Κατηγορία:Καλαθοσφαιριστές All-Star Game (NBA)
Κατηγορία:Παίκτες νικητές Παγκοσμίου Πρωταθλήματος FIBA
Κατηγορία:Καλαθοσφαιριστές στους Θερινούς Ολυμπιακούς Αγώνες 2012
Κατηγορία:Καλαθοσφαιριστές Εθνικής Ηνωμένων Πολιτειών Αμερικής
Τσάιναταουν

Το όνομα **Τσάιναταουν** χρησιμοποιείται για να περιγράψει οικιστικές περιοχές με μεγάλο αριθμό Κινέζων ή κινεζικών επιχειρήσεων γενικότερα σε περιοχές εκτός της Κίνας αλλά και για άλλες χρήσεις:

*Τσάιναταουν (Λονδίνο)
*Τσάιναταουν (Νέα Υόρκη)
(και άλλες πολλές οικιστικές περιοχές κυρίως σε μεγαλουπόλεις)

## Ταινίες
*Τσάινα Τάουν (ταινία 1962)
*Τσάιναταουν (ταινία 1974)
*Τσάινα Τάουν (ταινία 2004)
Ελ Μολινόν

Το **Ελ Μολινόν** είναι ένα ποδοσφαιρικό γήπεδο στη Χιχόν της Ισπανίας.

## Ιστορία

Το Ελ Μολινόν εγκαινιάστηκε το 1908 και είναι ένα από τα παλαιότερα γήπεδα στην Ισπανία. Στην ευρύτερη περιοχή του γηπέδου υπήρχε ένας νερόμυλος και από εκεί βγήκε το όνομα του σταδίου (Ελ Μολινόν = Ο Μεγάλος Μύλος).

Αν και χτίστηκε το 1908, η Σπόρτιγκ Χιχόν άρχισε να το χρησιμοποιεί το 1915 και ο πρώτος αγώνας έγινε στις 22 Απριλίου 1917 σε έναν αγώνα του Κυπέλλου Ισπανίας. Το 1924 η Σπόρτιγκ Χιχόν αγόρασε το γήπεδο, αλλά το 1944 όμως το έχασε λόγω της κακής οικονομικής κατάστασης που είχε η Σπόρτιγκ Χιχόν και το πήρε ο δήμος της Χιχόν. Το 1968 τοποθετήθηκαν 4 προβολείς και το στάδιο μπορούσε να φιλοξενήσει βραδινούς αγώνες. Τη διετία 1997-1998 έγιναν ανακαινίσεις, ώστε το γήπεδο να πάρει τις απαραίτητες άδειες από τη FIFA και την UEFA.

### Διεθνείς αγώνες

Ο πρώτος διεθνής αγώνας έγινε στις 22 Απριλίου 1928 μεταξύ της Ισπανίας και της Ιταλίας. Ο αγώνας έληξε ισόπαλος (1-1).

Το 1982 η Ισπανία φιλοξένησε το Μουντιάλ του 1982 και στο Ελ Μολινόν έγιναν οι αγώνες του Β΄ ομίλου. Οι αγώνες ήταν:

Δυτική Γερμανία 1-2 Αλγερία

Δυτική Γερμανία 4-1 Χιλή

Δυτική Γερμανία 1-0 Αυστρία

Κατηγορία:Στάδια ποδοσφαίρου στην Ισπανία
Κατηγορία:Σπόρτινγκ Χιχόν
Κατηγορία:Στάδια Παγκοσμίου Κυπέλλου Ποδοσφαίρου 1982
Σάντα Μόνικα (Καλιφόρνια)

Η **Σάντα Μόνικα** (αγγλικά:*Santa Monica*) είναι παραλιακή πόλη στα δυτικά της Κομητείας του Λος Άντζελες των ΗΠΑ. Βρίσκεται στον Κόλπο της Σάντα Μόνικα, και περιβάλλεται από τρεις πλευρές από την πόλη του Λος Άντζελες - από το Pacific Palisades στα βορειοδυτικά, το Μπρέντγουντ στα βόρεια, το Δυτικό Λος Άντζελες στα βορειοανατολικά, τη Μαρ Βίστα στα ανατολικά, και το Βένις (Βενετία) στα νοτιοανατολικά. Η Σάντα Μόνικα είναι κατοικία για στελέχη και διασημότητες του Χόλιγουντ, μεταξύ άλλων και ένα μίγμα εύπορων οικογενειών, ενοικιαστών, σέρφερς, νέων επαγγελματιών και φοιτητών. Συμφωνα με την απογραφή του 2010 ο πληθυσμός της πόλης είναι 89.736 κάτοικοι.

## Παραπομπές


Κατηγορία:Πόλεις της Καλιφόρνια
Κατηγορία:Πόλεις στην κομητεία Λος Άντζελες της Καλιφόρνια
Νεκρικοί διάλογοι

Οι ***Νεκρικοί διάλογοι*** είναι μια συλλογή από τριάντα διαλογικά στιγμιότυπα στη μορφή των *Θεών διαλόγων* και των *Εταιρικών διαλόγων* του Λουκιανού και το ίδιο φημισμένη μ΄ αυτούς, γιατί οι *Νεκρικοί διάλογοι* έχουν γίνει το πρότυπο για ένα ιδιαίτερο λογοτεχνικό είδος και με την ίδια μάλιστα ονομασία.

## Αντικείμενο διαλόγου
Πρόκειται για μια σειρά εξαιρετικών από κάθε άποψη διαλόγων, οι οποίοι με τις κωμικές στιγμές και σκηνές τους προκαλούν συχνά γέλιο - κι ας είναι οι τίτλοι τους τόσο απωθητικοί και η μόνιμη σκηνογραφία τους τόσο ανατριχιαστική. Ταυτόχρονα μας αφήνουν μια στυφή γεύση αναπόδραστης ματαιότητας για τον ανθρώπινο βίο. Ανάμεσα στους νεκρούς, γνωστές προσωπικότητες, κάθε άλλο παρά αποκρουστικές είναι καθώς συζητούν μεταξύ τους και με τους αξιωματούχους του Άδη για τα φλέγοντα ζητήματα που τους συγκλόνιζαν όταν ζούσαν. Ο πλούτος, η φτώχεια, η υποκρισία των φιλοσόφων και των μάντεων, η δοξομανία και η κάθε λογής ματαιοδοξία, η κολακεία είναι τα κυριότερα που τους απασχολούν.

## Ιδιαίτερο λογοτεχνικό είδος
Στη Γαλλία ο Φρανσουά Φενελόν, o Μπερνάρ Λε Μποβιέ ντε Φοντενέλ (Fontenelle-1863) και ο Luc de Clapiers, marquis de Vauvenargues έγραψαν: «Dialoques des morts», συνεχίζοντας  την καλλιέργεια του λογοτεχνικού είδους των λουκειάνειων *Νεκρικών διαλόγων*. Και στη Ρωσία ο πρώτος που μετέφρασε έναν νεκρικό διάλογο ήταν ο ονομαστός επιστήμονας και συγγραφέας Μιχαήλ Λομονόσοφ(1711-1765).

## Στη λαϊκή κουλτούρα
Το 1974, κυκλοφόρησε από τη Philips ο δίσκος *Λουκιανού νεκρικοί διάλογοι,* βασισμένος στο έργο του Λουκιανού, σε μουσική Μίμη Πλέσσα και στίχους Κώστα Βίρβου. Ανάμεσα στους ερμηνευτές του δίσκου είναι οι Δημήτρης Μητροπάνος, Αντώνης Καλογιάννης, Γιώργος Μαρίνος, Κατιάνα Μπαλανίκα, Λιλάντα Λυκιαρδοπούλου και Πασχάλης. Πέντε χρόνια μετά την κυκλοφορία του δίσκου, ο Μίμης Πλέσσας αναβίωσε τους *Νεκρικούς διαλόγους* σε μια συναυλία στο Θέατρο Λυκαβηττού με νεότερους ερμηνευτές.

## Παραπομπές


## Βιβλιογραφία

* Βάγγος Παπαϊωάννου, Λουκιανός «Ο μεγαλύτερος σατυρικός της αρχαιότητας»
*Αχιλλέας Τζάρτζανος, Νεκρικοί διάλογοι, 1932
*ΟΕΔΒ, Επιλογές-Νεκρικοί Διάλογοι για του μαθητές της Ε΄ Γυμνασίου, 1958
*Παναγιώτης Μουλάς, Εταιρικοί και Νεκρικοί διάλογοι, Εκδ. Γαλαξίας 967, επανέκδοση Ωκεανίδα 2001
* Λουκιανός, Σάτιρα θανάτου και κάτω κόσμου- εισαγωγή, σχόλια, μτφ Δημήτρης Χρηστίδης, εκδ. Ζήτρος 2002 ISBN 960-442-452-1
*Λουκιανός, Σάτιρα φιλοσοφίας και φιλοσοφούντων, εκδ. Ζήτρος 2002 ISBN 960-442-456-4

Κατηγορία:Έργα του Λουκιανού
Ελαία (Αιολίς)

Η **Ελαία** ή **Ελέα** ήταν μία αρχαία πόλη της Αιολίδας στην Ασία, το λιμάνι της Περγάμου. Σύμφωνα με τον Άτλα Μπάρινγκτον του Ελληνικού και Ρωμαϊκού Κόσμου, βρισκόταν κοντά στη σύγχρονη πόλη της Ζείτινταγκ στην Επαρχία Σμύρνης της Τουρκίας. Οι καταστροφές του ιλυώδους κυματοθραύστη του λιμανιού μπορεί να φανεί στους δορυφορικούς χάρτες στις 38°56'35.54"N  27°2'16.34"E.

Σύμφωνα με το τωρινό κείμενο του Στέφανου Βυζάντιου, επίσης αποκαλούταν **Κιδαινίς**, και ιδρύθηκε από τον Μενεσθέα: αλλά φαίνεται πιθανό ότι υπάρχει κάποιο λάθος στην ανάγνωση της Κιδαινέως. Ο Στράβων τοποθετεί την Ελαία νότια του ποταμού Καϊκού, 12 στάδια από το ποτάμι, και 120 στάδια από την Πέργαμο. Ο Κάικος εισέρχεται σε ένα κόλπο, ο οποίος καλούταν Ελαΐτικος Κόλπος, ή ο κόλπος της Ελαίας. Ο Στράβων ονομάζει τον κόλπο της Ελαίας μέρος του κόλπου του Αδραμυττίου, αλλά εσφαλμένα. Έχει την ιστορία, την οποίο ο Στέφανος του έχει πάρει, ότι η Ελαία ήταν ένας συνοικισμός κατασκευασμένος από τον Μενεσθέα και τους and the Αθηναίους μαζί του, οι οποίοι ένωσαν τον πόλεμο κατά της Τροίας: αλλά ο Στράβων δεν εξηγεί πως μπόρεσε να γίνει μία Αιολική πόλη, αν αυτή η ιστορία ήταν αληθής. Η Ελαία έκοβε νομίσματα, τα οποία φέρουν το κεφάλι και το όνομα του Μενεσθέα. Μερικοί υποστηρίζουν ότι αυτά είναι κάποια στοιχεία της Αθηναϊκής προέλευσης; αλλά άλλοι, συμπεριλαμβανομένου του Γουίλιαμ Σμιθ προεξοφλούν τη σύνδεση. Ο Ηρόδοτος (i. 149) δεν κατονομάζει την Ελαία στις Αιολικές πόλεις. Ο Στράβων κάνει τον κόλπο της Ελαίας να καταλήγει στη μία πλευρά σε ένα σημείο αποκαλούμενο Ύδρα, και στην άλλη σε ένα ακρωτήριο Άρματος: και υπολογίζει το πλάτος μεταξύ αυτών των σημείων στα 80 στάδια. Ο Θουκυδίδης (viii. 101) θέτει το Άρματο απέναντι από τη Μήθυμνα, από το οποίο, και το υπόλοιπο του αφηγήματος, είναι σαφές ότι ορίζει το Άρματο σε διαφορετικό μέρος από το Στράβονα. Η ακριβής τοποθεσία της Ελαίας φαίνεται να είναι αβέβαιη. Ο Ουίλιαμ Μάρτιν Ληκ, στους χάρτες του, την προσηλώνει σε ένα τόπο μαρκαρισμένο ως Κλισελί, στο δρόμο από τα νότια της Περγάμου. Ο Σκύλαξ (σελ. 35), ο Πομπόνιους Μελά (i. 18), ο Πλίνιος (v. 32), και ο Πτολεμαίος (v. 2), όλοι οι οποίοι ανέφεραν την Ελαία, δεν μας βοηθούν στο ακριβές σημείο: όλα όσα μαθαίνουμε από αυτούς είναι, ότι ο Κάικος έρεε ανάμεσα στην Πιτάνη και την Ελαία.

Η προσωνυμία της Ελαίας εμφανίζεται στην ιστορία των βασιλέων της Περγάμου. Σύμφωνα με το Στράβονα, από το Λίβιο (xxxv. 13), οι ταξιδιώτες οι οποίοι θα έφταναν στην Πέργαμο από τη θάλασσα, θα ξεμπαρκάρουν στην Ελαία. Ένα από τα περάσματα του Λιβίου δείχνει ότι υπήρχε ένας μικρός λόφος (τύμβος) κοντά στην Ελαία, και ότι η πόλη βρισκόταν σε μία πεδιάδα και περιτειχισμένη. Η Ελαία καταστράφηκε από ένα σεισμό στη βασιλεία του Τραϊανού, τον ίδιο καιρό που η Πιτάνη υπέφερε.

## Παραπομπές


## Πηγές
* Σμιθ, Γουίλιαμ (εκδότης): *[[Λεξικό της Ελληνικής και Ρωμαϊκής Γεωγραφίας]]*, "Ελαία", Λονδίνο, (1854)
* Χάζλιτ, Κλασσικό Γεωγραφικό Λεξικό, "Ελαία"
* Ρίτσαρντ Τάλμπερτ, Άτλας Μπάρινγκτον του Ελληνικού και Ρωμαϊκού Κόσμου, (ISBN 0-691-03169-X), σελ. 56

Κατηγορία:Αρχαίες πόλεις της Αιολίδας
Σούπα από φωλιές χελιδονιών

Η **σούπα από φωλιές χελιδονιών** είναι ένα κινέζικο έδεσμα. Για την παρασκευή του, χρησιμοποιούνται οι φωλιές ενός σπηλαιόβιου πτηνού που μοιάζει με το χελιδόνι και λέγεται swiftlet. Οι φωλιές δίνουν μία ασυνήθιστη υφή στη σούπα. Οι φαγώσιμες φωλιές είναι τα ακριβότερα ζωικά προϊόντα που καταναλώνονται από ανθρώπους. Οι φωλιές χρησιμοποιούνται στην κινέζικη κουζίνα για πάνω από 400 χρόνια.

## Παραγωγή
Η σούπα αυτή παρασκευάζεται από πουλιά του γένους Aerodramus που ζουν στις ακτές της νότιο-ανατολικής Ασίας. Η φωλιά κατασκευάζεται αποκλειστικά από το σάλιο των πουλιών. Οι φωλιές κατασκευάζονται την περίοδο αναπαραγωγής για να είναι έτοιμες να υποδεχτούν τα αυγά. Οι φωλιές μαζεύονται από της σπηλιές ασβεστόλιθου της νήσου Βόρνεο. Σε πολλές περιοχές το οικοσύστημα των πτηνών καταστρέφεται σε τόσο μεγάλο βαθμό για τη συγκομιδή της φωλιάς όπου τα πουλιά είναι κρίσιμα απειλούμενα. Μετά τη συγκομιδή οι φωλιές μουλιάζονται και μετά βράζονται στον ατμό. Πιστεύεται ότι έχουν αφροδισιακές ιδιότητες.

Στον 21ο αιώνα, η χρήση τεχνητών στάβλων για πουλιά swiftlet αυξάνεται. Στη Μαλαισία η εκτροφή των πτηνών γίνεται σε ειδικά κατασκευασμένες δομές με ηχεία υψηλής συχνότητας που αναπαράγουν το κάλεσμα του πτηνού για να προσελκύσουν τα swiftlet. Αυτό το είδος εκτροφής είναι απαγορευμένο σε αστικές περιοχές, διότι ο ήχος των πτηνών ενοχλεί τους κατοίκους.

## Παραπομπές


## Βιβλιογραφία
* 
* 
* 
* 
* 
* 
* 
* .
* 

## Περαιτέρω ανάγνωση
* 
* Ting Hun, Lee., Wassem, A. Wani., & Eddie, Tan Ti Tjih (2015). Edible bird's nest: An Incredible salivary bioproduct from swiflets. LAP LAMBERT Academic Publishing. .

## Εξωτερικοί σύνδεσμοι
* 

Κατηγορία:Κινεζική κουζίνα
Αλεξάνδρα Μακκαβαία

Η **Αλεξάνδρα Μακκαβαία**, κόρη του Υρκανού ΙΙ ήταν σύζυγος του Αλεξάνδρου της Ιουδαίας. Ήταν μητέρα της συζύγου του Ηρώδη του Μεγάλου Μαριάμης και του νεαρού αρχιερέα Αριστόβουλου..
## Δολοφονίες των παιδιών της Αλεξάνδρας
Η Αλεξάνδρα είχε καταφέρει να επιβάλει μέσω της φιλίας της με την Κλεοπάτρας Ζ΄ που μισούσε τον Ηρώδη την εκλογή του νεαρού γιου της ως αρχιερέα . Η εκλογή αυτή υπήρξε μοιραία για τον Αριστόβουλο καθώς δολοφονήθηκε το 35 π.Χ. στην Ιεριχώ ..

Η Αλεξάνδρα είχε ζητήσει εκδίκηση για τον φόνο του γιου της από την Κλεοπάτρα και τον Μάρκο Αντώνιο. Πράγματι ο Μάρκος Αντώνιος συνάντησε τον Ηρώδη στη Λαοδίκεια της Συρίας (34 π.Χ.) ενώ επέστρεφε από την αποτυχημένη εκστρατεία του εναντίον των Πάρθων που αποτέλεσε μεγάλο πλήγμα για το γόητρό του. Ο Μάρκος Αντώνιος για να μην δημιουργηθεί νέα πολιτική αναστάτωση στην περιοχή εκείνη την κρίσιμη στιγμή δεν έλαβε κανένα μέτρο εναντίον του και ο Ηρώδης επέστρεψε στο βασίλειο του.

Εκεί ξέσπασε σκάνδαλο όταν η αδελφή του Σαλώμη του αποκάλυψε ότι ο σύζυγος της Ιώσηπος που είχε λάβει μυστική εντολή από τον Ηρώδη να δολοφονήσει τη Μαριάμη αν δεν επέστρεφε από τη Λαοδίκεια της είχε αποκαλύψει την αποστολή του. Ο Ηρώδης συγχώρησε τελικά τη Μαριάμη, η Αλεξάνδρα όμως φυλακίστηκε προσωρινά καθώς τη θεώρησε υπεύθυνη για το σκάνδαλο αυτό.

Η Αλεξάνδρα στράφηκε εναντίον της κόρης της όταν ένα νέο παρόμοιο σκάνδαλο ξέσπασε την εποχή που ο Ηρώδης γύρισε από τη Ρόδο (30 π.Χ.) όπου είχε συναντηθεί με τον μοναδικό πλέον ισχυρό άνδρα της Ρώμης Οκταβιανό. Το σκάνδαλο αποκαλύφθηκε και πάλι από τη Σαλώμη. Ο Ηρώδης που ήταν γνωστός πολιτικός φίλος του Μάρκου Αντώνιου είχε ζητήσει τότε από τον αυλικό του Σόαιμο να δολοφονήσει την Αλεξάνδρα και τη σύζυγό του αν δεν επέστρεφε από τη συνάντηση.

Ο Σόαιμος είχε αποκαλύψει όλα αυτά στη Μαριάμη η οποία θα επιχειρούσε να δηλητηριάσει τον Ηρώδη. Η αποκάλυψη στάθηκε μοιραία γι αυτήν καθώς καταδικάστηκε σε θάνατο (29 π.Χ.)  .
## Το τέλος της Αλεξάνδρας
Το επόμενο έτος ο Ηρώδης βρέθηκε στη Σαμάρεια. Τότε κυκλοφόρησαν φήμες ότι πέθανε. Η Αλεξάνδρα επιχείρησε να καταλάβει την εξουσία ο Ηρώδης όμως τη συνέλαβε και την εκτέλεσε (28 π.Χ.) .

## Παραπομπές


## Πηγές
* Jewish Encyclopedia '' ALEXANDRA: ''
* Jewish Encyclopedia *[https://web.archive.org/web/20130121040638/http://jewishencyclopedia.com/articles/10415-mariamne MARIAMNE ]*
* Jewish Encyclopedia *[https://web.archive.org/web/20130129061100/http://www.jewishencyclopedia.com/articles/7598-herod-i *HERODES I (surnamed the Great)]''

Κατηγορία:Ασμοναϊκή δυναστεία
Μαυροχώρι Καστοριάς

Το **Μαυροχώρι** είναι χωριό στην Περιφερειακή Ενότητα Καστοριάς της Μακεδονίας. Διοικητικά ανήκει στη Δημοτική Ενότητα Μακεδνών του Δήμου Καστοριάς στη Δυτική Μακεδονία. Βρίσκεται στην ανατολική ακτή της λίμνης Ορεστιάδας απέναντι από την πόλη της Καστοριάς. Είναι ενωμένη οικιστικά με τη βορειότερη Πολυκάρπη με την οποία χωρίζεται από τον ποταμό Ξηροπόταμο.

## Πληροφορίες
Στο σημείο του οικισμού μεταφέρθηκε μεγάλη εμποροπανήγυρη που τελούνταν παλαιότερα είτε στην πόλη της Καστοριάς, είτε στη Διοκλητιανούπολη, είτε ανατολικότερα στην Κλεισούρα. Η εμποροπανήγυρη που λάμβανε χώρα στις 25 Σεπτεμβρίου, στο Μαυροχώρι ξεκίνησε από τον 9ο αιώνα με την ονομασία «Πανηγύρι του Δόβερου». Το χωριό υπάρχει ήδη από το 1380. Στα τέλη του 15ου αιώνα το χωριό εμφανίζεται ως Μαύροβο με πληθυσμό 178 οικογένειες (περίπου 1.780 άνθρωποι). Τον 18ο αιώνα, η εμποροπανήγυρη του Μαυροχωρίου ήταν ένα από τα σημαντικότερα γεγονότα που συνέβαινε στην προεπαναστατική Ελλάδα. Οι κάτοικοί του ήταν κυρίως χριστιανοί και δευτερευόντως μουσουλμάνοι, ενώ λειτουργούσε ελληνικό και οθωμανικό σχολείο. Οι χριστιανοί ήταν δίγλωσσοι (ελληνικά/σλαβικά) και συμμετείχαν στο Μακεδονικό Αγώνα. Κυριότεροι Μαυροχωρίτες Μακεδονομάχοι ήταν ο οπλαρχηγός Κωνσταντίνος Παπασταύρου, ο Χρυσός Μπίβουλας, ο Θωμάς Ράντζος και ο Κωνσταντίνος Ταραβάνης. Μετά τη Συνθήκη της Λωζάνης οι μουσουλμάνοι κάτοικοι του χωριού προσέφυγαν στην Τουρκία, ενώ εγκαταστάθηκαν και 72 οικογένειες Ελλήνων Χριστιανών προσφύγων των 320 ατόμων από τον Πόντο και τη Μικρά Ασία.

Σήμερα το Μαυροχώρι αποτελεί τουριστικό προορισμό για ήσυχες διακοπές στη λίμνη της Καστοριάς. Εκτός από την εμποροπανήγυρη πραγματοποιούνται εορταστικές εκδηλώσεις στις 13 - 15 Αυγούστου της Κοιμήσεως της Παναγίας, όπου εορτάζει η απέναντι μονή της Παναγίας της Μαυριώτισσας (κτίστηκε από τον στρατηγό Γεώργιο Παλαιολόγο σε ανάμνηση της νίκης κατά των Νορμανδών το 1083). Στο χωριό λειτουργεί και ο Ναυτικός Όμιλος Μαυροχωρίου.

## Εξέλιξη πληθυσμού

## Προσωπικότητες
* Κωνσταντίνος Παπασταύρου, Μακεδονομάχος οπλαρχηγός
* Φίλιππος Πετσάλνικος, πολιτικός, διατελέσας υπουργός και πρόεδρος της Βουλής

## Παραπομπές


## Εξωτερικοί σύνδεσμοι
* Μουσείο Κέρινων Ομοιωμάτων Μαυροχωρίου

Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Κινέζικο λάχανο

Το **κινέζικο λάχανο** (Brassica rapa - Κράμβη η ράπυς) γνωστό και ως λάχανο-σέλινο είναι ένα είδος λάχανου που κατάγεται από την περιοχή του Πεκίνου και χρησιμοποιείται ευρέως στην κουζίνα τής Άπω Ανατολής. Έχει πιο ανοιχτό χρώμα από άλλα είδη λάχανου. Στο Ηνωμένο Βασίλειο ονομάζεται *chinese leaf* (κινέζικο φύλλο), στη Νέα Ζηλανδία ονομάζεται Wong bok, και στην Αυστραλία Wonbok cabbage (λάχανο wonbok). Στα κινέζικα λέγεται 白菜 (λάχανο με φύλλα) ενώ στα Ιαπωνικά 菜っ葉 (άσπρο λαχανικό). 
## Χρήσεις
Στην Κορεάτικη κουζίνα είναι το κύριο συστατικό του εθνικού πιάτου Κίμτσι. Επίσης χρησιμοποιείται ως τύλιγμα σε όστρακα και χοιρινό κρέας. Τα εξωτερικά φύλλα χρησιμοποιούνται σε σούπες. Λόγω των μεταναστών από τις ασιατικές χώρες είναι εύκολο να βρεθεί σε μεγάλες πόλεις της Βόρειας Αμερικής, της Ευρώπης και της Αυστραλίας. Η γεύση του είναι παρόμοια με αυτή του λάχανου και ταιριάζει με Τόφου, μανιτάρια και κολοκυθάκια. Το κινέζικο λάχανο συμβολίζει την ευημερία στην Κίνα και απεικονίζεται συχνά πάνω σε γυάλινα και πορσελάνινα σκεύη. To διάσημο λάχανο από νεφρίτη που βρίσκεται στο εθνικό μουσείο της Ταϊβάν απεικονίζει ένα κινέζικο λάχανο. 

## Παραπομπές


## Δείτε επίσης
* Μποκ τσόι, το οποίο επίσης αποκαλείται κινέζικο λάχανο και ανήκει στο ίδιο είδος

## Εξωτερικοί σύνδεσμοι
* 

Κατηγορία:Λαχανικά
Κατηγορία:Κράμβη
Φέλιξ Κάουφμαν

Ο **Φέλιξ Κάουφμαν** (Felix Kaufmann) (1895 - 1949) ήταν Αυστριακός-Αμερικανός φιλόσοφος, νομικός και κοινωνιολόγος.

## Βιογραφικά στοιχεία
Ο Φέλιξ Κάουφμαν γεννήθηκε στις 4 Ιουλίου του 1895 στη Βιέννη και ήταν εβραϊκής καταγωγής. Σπούδασε νομικά και φιλοσοφία στο Πανεπιστήμιο της Βιέννης όπου από το 1922 μέχρι το 1938 υπήρξε λέκτορας. Κατά την περίοδο αυτή ο Κάουφμαν, επηρεασμένος από τον θετικισμό του Καντ, τη φαινομενολογία του Χουσερλιάν και των θεωριών του Χανς Κέλσεν  συνδέθηκε με τον εκεί Φιλοσοφικό κύκλο της Βιέννης ενώ παράλληλα ασχολήθηκε και με τη συγγραφή μαθηματικών έργων. Για κάποιο διάστημα υπήρξε εκπρόσωπος της Αγγλο-Ιρανικής Εταιρείας Πετρελαίου στη Βιέννη. 
Με τις απαρχές του Β΄ Παγκοσμίου Πολέμου, το 1938, όταν οι συνθήκες διαμονής των Εβραίων άρχισαν να σκληραίνουν, ο Φ. Κάουφμαν κατέφυγε μετανάστης στις ΗΠΑ όπου και διορίστηκε καθηγητής της Φιλοσοφίας του Δικαίου στη Σχολή Κοινωνικών Ερευνών της Νέας Υόρκης στο μεταπτυχιακό τμήμα. Εκεί, λαμβάνοντας αμερικανική υπηκοότητα, δίδαξε μέχρι και το τέλος της ζωής του που συνέβη στις 23 Δεκεμβρίου του 1949. Σημειώνεται ότι ο Φ. Κάουφμαν είχε βοηθήσει και πολλούς άλλους Εβραίους συμπατριώτες του στη διαφυγή τους στις ΗΠΑ.

Ο Φ. Κάουφμαν υπήρξε επίσης συν-εκδότης του περιοδικού Φαινομενολογία και Φιλοσοφικών Ερευνών. Τις επιστημονικές του θέσεις και θεωρίες επί των Κοινωνικών Επιστημών έχει συμπεριλάβει και το Λεξικό Κοινωνικών Όρων της UNESCO.

## Συγγραφικό έργο
* Logik und Rechtwissenschaft , (= Λογική και Δίκαιο), Tübingen 1921,
* Die des Kriterien Rechts , (= Τα κριτήρια του Νόμου), Tübingen, 1924,
* Die philosophischen Grundprobleme der Lehre von der Strafrechtsschuld (= Τα βασικά φιλοσοφικά προβλήματα της θεωρίας της ποινικής ευθύνης) . Leipzig / Βιέννη, 1929
* Das Unendliche in der Mathematik und seine Ausschaltung , (= Το άπειρο στα μαθηματικά και την εξάλειψη του), Leipzig / Βιέννη, 1930
* Methodenlehre der Sozialwissenschaften , (= Μεθοδολογία των Κοινωνικών Επιστημών), Βιέννη 1936, Το αυτό εκδόθηκε και στην αγγλική - Έκδ. Oxford 1944

## Παραπομπές


## Πηγές
* Κέντρο Ερευνών και Κέντρο Τεκμηρίωσης της αυστριακής φιλοσοφίας
* UNESCO "Λεξικό Κοινωνικών Όρων" (Ελληνική Έκδοση) 3 τόμοι, Εκδ. Ελληνική Παιδεία Αθήναι 1972, τομ.2ος, σελ.539.

## Εξωτερικοί σύνδεσμοι
* Σύντομο Βιογραφικό (Κέντρο Ερευνών και Κέντρο Τεκμηρίωσης της αυστριακής φιλοσοφία)

Κατηγορία:Αυστριακοί φιλόσοφοι
Κατηγορία:Αυστριακοί πανεπιστημιακοί
Κατηγορία:Αμερικανοί φιλόσοφοι
Κατηγορία:Αμερικανοί πανεπιστημιακοί
Κατηγορία:Εβραίοι
Κατηγορία:Φιλόσοφοι του 20ού αιώνα
Νίλο Ακούνια

Ο **Νίλο Ουμπέρτο Ακούνια Μπορδαμπορία** (26 Σεπτεμβρίου 1943 – 29 Αυγούστου 2004) ήταν επαγγελματίας ποδοσφαιριστής, ο οποίος αγωνίστηκε στην Πριμέρα Ντιβιζιόν Ουρουγουάης και την Πριμέρα Ντιβιζιόν Μεξικού.

## Σταδιοδρομία
Γεννημένος στο Μοντεβίδεο, ο Ακούνια αγωνίστηκε ως επιθετικός. Ξεκίνησε να αγωνίζεται στην Λίβερπουλ Μοντεβιδέο, προτού ενταχθεί στην Πενιαρόλ το 1967. Κατέκτησε συνεχόμενες φορές τον τίτλο του πρωταθλητή Ουρουγουάης το 1967 και το 1968, ενώ βοήθησε την ομάδα να φτάσει ως τον τελικό του Κόπα Λιμπερταδόρες του 1970, στην πρώτη του παρουσία με την ομάδα.

Το 1972, ο Ακούνια μεταγράφηκε στο Μεξικό για λογαριασμό της Μοντερέι για τρεις σεζόν. Επέστρεψε στην Ουρουγουάη όπου τελείωσε την καριέρα του στην Πενιαρόλ.

Αφού αποσύρθηκε από την αγωνιστική δράση, ο Ακούνια διετέλεσε προπονητής ποδοσφαίρου. Ήταν μέλος του τεχνικού επιτελείου του Χόρχε Φοσάτι το οποίο οδήγησε την ΛΝΟ Κίτο στον τίτλο της πρωταθλήτριας Εκουαδόρ για το 2003. Το 2004, εντάχθηκε στο προπονητικό επιτελείο του Φοσάτι στην Εθνική Ουρουγουάης.

## Προσωπικά
Ο Ακούνα εμφάνισε όγκο και πέθανε σε ηλικία 60 ετών τον Αύγουστο του 2004.

## Παραπομπές


Κατηγορία:Ουρουγουανοί ποδοσφαιριστές
Κατηγορία:Ποδοσφαιριστές Κλουμπ Ατλέτικο Πενιαρόλ
Κατηγορία:Ποδοσφαιριστές ΚΦ Μοντερρέι
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ουρουγουάης
Κατηγορία:Ποδοσφαιριστές Λίβερπουλ ΦΚ (Μοντεβιδέο)
TN

Η συντομογραφία λατινικών και ελληνικών χαρακτήρων **TN** ή **Tn** ή **tn** και **τν** μπορεί να αναφέρεται:

## Γεωγραφικοί προσδιορισμοί
*Στην Τυνησία, χώρα της Αφρικής, κατά ISO 3166-2
**Στον .tn top-level domain κωδικό για την Τυνησία στο διαδίκτυο.
* Στην Ταμίλ Ναντού, πολιτεία της Ινδίας
*Στο Τενεσί, πολιτεία των ΗΠΑ
*Στο Τρέντο (επαρχία) της Ιταλίας, ως διακριτικό κυκλοφορίας οχημάτων.

## Επιστήμες
*Στη Νευραλγία τριδύμου (**T**rigeminal **n**euralgia) στην Ιατρική.
*Στο TN, (**T**era **N**ewton), μονάδα μέτρησης δύναμης, που είναι ίση με 1012 Νιούτον.

## Στην ελληνική γλώσσα
*Στις πινακίδες κυκλοφορίας οχημάτων της Ελλάδας ως διακριτικό.
*Ως ΤΝ΄ ή **τν΄** στον αριθμό 350, στο ελληνικό σύστημα αρίθμησης.
*Στην Τεχνητή Νοημοσύνη
Λάχανο από νεφρίτη

Το λάχανο από νεφρίτη (κινέζικα:翠玉白菜) είναι ένα κομμάτι από νεφρίτη σκαλισμένο στο σχήμα ενός κινέζικου λάχανου. Είναι μέρος της συλλογής του Εθνικού Μουσείου της Ταϊβάν.
είναι ένα μικρό γλυπτό κατασκευασμένο από νεφρίτη με διαστάσεις 18,7 εκ επί 9,1 εκ και πάχος 5,07 εκ Είναι ελαφρώς μεγαλύτερο από ένα ανθρώπινο χέρι.  

## Παραπομπές


Κατηγορία:Έργα γλυπτικής
TM

Η συντομογραφία λατινικών και ελληνικών χαρακτήρων **TM** ή **Tm** ή **tm** και **τμ** μπορεί να αναφέρεται:

## Γεωγραφικοί προσδιορισμοί
*Στο Τουρκμενιστάν, χώρα της Ασίας, κατά ISO 3166-2
**Στον .tm top-level domain κωδικό για το Τουρκμενιστάν στο διαδίκτυο.

## Πληροφορική & μονάδες μέτρησης
Στη μηχανή Τούρινγκ, (**T**uring **m**achine), στην Πληροφορική 
*Στο Tm, (**T**era **m**eter), μονάδα μέτρησης μήκους, που είναι ίση με 1012 μέτρα.

## Επιστήμες
*Στο Θούλιο, χημικό στοιχείο ως **Tm**
*Στο Σημείο τήξης, εκ του αγγλικού όρου **T**emperature **m**elting
*Στα Στοιχεία μετάπτωσης, (**T**ransition **m**etal) στη Χημεία.
*Στο Εμπορικό σήμα, (**T**rade **M**ark).

## Δείτε επίσης
*TM-XML
*Soyuz TM-21

## Στην ελληνική γλώσσα
*Στο Τετραγωνικό μέτρο, ως **τ**.**μ**.
*Στις πινακίδες κυκλοφορίας οχημάτων της Ελλάδας ως διακριτικό.
*Ως ΤΜ΄ ή **τμ΄** στον αριθμό 340, στο ελληνικό σύστημα αρίθμησης.
Μποκ τσόι

Το **μποκ τσόι** ή **μποκ τσόυ** ή **λάχανο του Πεκίνου** η **κινέζικο λάχανο** (είδος *Brassica rapa* - *Κράμβη η ράπυς*, ποικιλίες *pekinensis* - *πεκινέζικη* και *chinensis* - *κινεζική*) είναι ένα φυλλώδες λαχανικό που χρησιμοποιείται στην κινέζικη κουζίνα. Είναι συγγενικό με το λάχανο και ανήκει στο ίδιο είδος με το γογγύλι. Χρησιμοποιείται στις σαλάτες και επίσης μπορεί να τσιγαριστεί.

Υπάρχουν δύο μεγάλες ποικιλίες του είδους *Brassica rapa* που χρησιμοποιείται ως φυλλώδη λαχανικά στη κινεζική κουζίνα, η ποικιλία *Pekinensis*, γνωστή και ως νάπα, και η ποικιλία *chinensis*. Η ποικιλία *chinensis* έχει λευκά βλαστάρια και ζαρωμένα πράσινα φύλλα και η ποικιλία νάπα έχει μακριά, κατσαρωμένα φύλλα με πράσινες άκρες και πλατιά λευκά βλαστάρια.

## Παραπομπές


## Εξωτερικοί σύνδεσμοι
* 

Κατηγορία:Λαχανικά
Κατηγορία:Κράμβη
Σελλοί

Οι **Σελλοί** ήταν αρχαίο ελληνικό φύλο  που κατοικούσε στην Ήπειρο στην αρχαία Ελλάδα, σε μια περιοχή μεταξύ της Δωδώνης —θέση του παλαιότερου αναφερόμενου μαντείου— και του Αχελώου ποταμού. Ο Αριστοτέλης ονόμασε την περιοχή αρχαία Ελλάδα . Εκεί ζούσε και μια ομάδα που παλαιότερα ονομάζονταν Γραικοί και αργότερα Έλληνες. Κατά τον Όμηρο ήταν ιερείς του Δωδώνιου Διός. Ο κλασικιστής και γλωσσολόγος Στιβ Ρης ανιχνεύει το ομηρικό όνομα *Σελλοί* σε μια ιστορική φυλή που ονομάζεται *Ἑλλοί* (που σχετίζεται με την *Ελλάδα*, τους *Έλληνες*, κ.λπ.). Κατά την προφορική περίοδο της επικής μετάδοσης ένας από τους αοιδούς προκατόχους του Ομήρου άκουσε λάθος μια τυποποιημένη έκφραση στην οποία το όνομα ήταν ενσωματωμένο και μεταανάλυσε το «*Ἑλλοί*» ως «*Σελλοί* ».

## Δείτε επίσης

* Έλληνες (ονόματα)
* Ονομασίες των Ελλήνων

## Παραπομπές

## Περαιτέρω ανάγνωση

* Van Windekens, Albert J. (1961). «Οι Σελλοί στη Δωδώνη». Στο: *Names: a Journal of Onomastics*, 9:2, σελ. 91-94. DOI: 10.1179/nam.1961.9.2.91
Κατηγορία:Αρχαία φύλα στην Ήπειρο
Άγιος Παντελεήμων Λασιθίου

Με το όνομα **Άγιος Παντελεήμων Λασιθίου** είναι γνωστοί οι οικισμοί:

*Άγιος Παντελεήμων Χανδρά Λασιθίου
*Άγιος Παντελεήμων Ορεινού Λασιθίου

Κατηγορία:Αποσαφηνίσεις ελληνικών τοπωνυμίων
Μανιάκης (αποσαφήνιση)

Με το επώνυμο **Μανιάκης** μπορεί να αναφέρονται:

* Γεώργιος Μανιάκης, Βυζαντινός αξιωματικός.
* Μίμης Μανιάκης, Έλληνας ποδοσφαιριστής.

## Δείτε επίσης
* Μανιάκι (αποσαφήνιση)

Κατηγορία:Ελληνικά επώνυμα
Λεύκη

Η **Λεύκη **ήταν μια από 3.000 Ωκεανίδες. Ο Άδης την απήγαγε και την οδήγησε στον Κάτω Κόσμο για να τη βιάσει. Εκεί έζησε όλη της την ζωή και όταν πέθανε ο Άδης τη λυπήθηκε και τη μετέτρεψε σε λεύκα. Θεωρείται πως ήταν η πρώτη σύζυγος του Άδη πριν την Περσεφόνη αλλά σύμφωνα με άλλους η Περσεφόνη και η Λεύκη συνυπήρχαν.

## Παραπομπές


Κατηγορία:Ωκεανίδες
Κατηγορία:Γυναίκες του Άδη
Χλόη (αποσαφήνιση)

Με την ονομασία **Χλόη** μπορεί να αναφέρονται:

## Πρόσωπα
* Χλόη (όνομα), το γυναικείο όνομα.
* *Χλόη*, ονομασία της θεάς Δήμητρας.
* Χλόη Λιάσκου (γενν. 1943), Ελληνίδα ηθοποίος.
* Χλόη Τζόουνς (1975 - 2005), Αμερικανίδα μοντέλο και ηθοποιός ερωτικών ταινιών.

## Βοτανική
* χλόη ή *γρασίδι* (graminoids), ποώδης ομάδα φυτών που ανήκουν στα αγρωστώδη.
* χλόες, τα πράσινα βλαστάρια ενός φυτού.

## Γεωγραφία
### Οικισμοί
* Χλόη Αίγινας, πρώην οικισμός και σήμερα συνοικία της πρωτεύουσας της Αίγινας.
* Χλόη Έβρου, εγκαταλελειμμένος οικισμός της περιφερειακής ενότητας Έβρου. 
* Χλόη Καστοριάς, κωμόπολη και προάστιο της πόλης της Καστοριάς.
* Χλόη Λάρισας, πρώην οικισμός και σήμερα συνοικία της πόλης της Λάρισας.
* Χλόη Μαγνησίας, οικισμός της περιφερειακής ενότητας Μαγνησίας.

### Άλλα τοπωνύμια
* Χλόη (περιοχή), περιοχή της νήσου Λήμνος.
* Μονή της Χλόης, εγκαταλελειμμένη μονή της Λήμνου.

## Τέχνη
* Δάφνις και Χλόη, έργο του Έλληνα συγγραφέα Λόγγος.
* Δάφνις και Χλόη (ταινία), βουβή ταινία ελληνικής παραγωγής του 1931.

## Διάφορα
* 402 Χλόη, αστεροειδής.

Κατηγορία:Αποσαφηνίσεις ελληνικών τοπωνυμίων
Άνω Λεύκη (αποσαφήνιση)

Με την ονομασία **Άνω Λεύκη** μπορεί να αναφέρονται:

* Άνω Λεύκη Καβάλας, οικισμός της περιφερειακής ενότητας Καβάλας.
* Άνω Λεύκη Καστοριάς, πρώην οικισμός της περιφερειακής ενότητας Καστοριάς.

## Δείτε επίσης
* Λεύκη (αποσαφήνιση)
* Νέα Λεύκη (αποσαφήνιση)
* Λεύκα (αποσαφήνιση)
* Λεύκες (αποσαφήνιση)

Κατηγορία:Αποσαφηνίσεις ελληνικών τοπωνυμίων
Λεύκες (αποσαφήνιση)

Με την ονομασία **Λεύκες** μπορεί να αναφέρονται:

* Λεύκες Αμοργού, οικισμός της νήσου Αμοργού της Τοπικής Κοινότητας Καταπόλων.
* Λεύκες Κύθνου, οικισμός της νήσου Κύθνου της Τοπικής Κοινότητας Δρυοπίδος.
* Λεύκες Πάρου, οικισμός της νήσου Πάρου της περιφερειακής ενότητας Πάρου.
* Λεύκες Ροδόπης, οικισμός της περιφερειακής ενότητας Ροδόπης.
* Λεύκες Φθιώτιδας, πρώην ονομασία του οικισμού Λεύκα της περιφερειακής ενότητας Φθιώτιδας.
* Λεύκες Χαλκιδικής, οικισμός της περιφερειακής ενότητας Χαλκιδικής.

## Δείτε επίσης
* Λεύκα (αποσαφήνιση)
* Λεύκη (αποσαφήνιση)
* Νέα Λεύκη (αποσαφήνιση)
* Άνω Λεύκη (αποσαφήνιση)

Κατηγορία:Αποσαφηνίσεις ελληνικών τοπωνυμίων
Μοσχοχώρι (αποσαφήνιση)

Με το όνομα **Μοσχοχώρι** μπορεί να αναφέρονται οι παρακάτω οικισμοί:

* Μοσχοχώρι Κοζάνης, οικισμός της περιφερειακής ενότητας Κοζάνης.
* Μοσχοχώρι Λάρισας, οικισμός της περιφερειακής ενότητας Λάρισας.
* Μοσχοχώρι Μεσσηνίας, οικισμός της περιφερειακής ενότητας Μεσσηνίας.
* Μοσχοχώρι Πιερίας, οικισμός της περιφερειακής ενότητας Πιερίας.
* Μοσχοχώρι Φθιώτιδας, οικισμός της περιφερειακής ενότητας Φθιώτιδας.
* Μοσχοχώρι Φλώρινας, οικισμός της περιφερειακής ενότητας Φλώρινας.

Κατηγορία:Αποσαφηνίσεις ελληνικών τοπωνυμίων
Μανιάκι (αποσαφήνιση)

Η ονομασία **Μανιάκι** μπορεί να αναφέρεται σε:

## Οικισμοί
* Μανιάκι Μεσσηνίας, οικισμός της περιφερειακής ενότητας Μεσσηνίας.
* Μανιάκι Φλώρινας, οικισμός της περιφερειακής ενότητας Φλώρινας.

## Μάχες
* Μάχη στο Μανιάκι, μάχη της Ελληνικής Επανάστασης το 1825.

## Παρώνυμα
* Μανιάκοι, κωμόπολη της περιφερειακής ενότητας Καστοριάς.

## Δείτε επίσης
* Μανιάκης (αποσαφήνιση)

Κατηγορία:Αποσαφηνίσεις ελληνικών τοπωνυμίων
Κρυονέρι Καβάλας

Με το όνομα **Κρυονέρι Καβάλας** ή **Κρυονέριον Καβάλας** είναι γνωστοί οι οικισμοί:

*Κρυονέρι Μακρυχωρίου Καβάλας
*Κρυονέρι Φιλίππων Καβάλας

Κατηγορία:Αποσαφηνίσεις ελληνικών τοπωνυμίων
Κρυονέρι Λακωνίας

Το όνομα **Κρυονέρι Λακωνίας**  ή **Κρυονέριον Λακωνίας** έχουν οι οικισμοί:

* το Κρυονέρι Οιτύλου Λακωνίας
* το Κρυονέρι Παλαιοπαναγίας Λακωνίας

Κατηγορία:Αποσαφηνίσεις ελληνικών τοπωνυμίων
Κρυονέρι Ηλείας

Το όνομα **Κρυονέρι Ηλείας** έχουν οι οικισμοί:

* Κρυονέρι Αρχαίας Ολυμπίας Ηλείας
* Κρυονέρι Φιγαλείας Ηλείας

Κατηγορία:Αποσαφηνίσεις ελληνικών τοπωνυμίων
Αριστόβουλος Δ΄

Ο **Αριστόβουλος Δ΄** (31 π.Χ. - 7 π.Χ.) από την Ηρωδιανή Δυναστεία ήταν γιος του Ηρώδη Α΄ του *Μεγάλου*, βασιλιά της Ιουδαίας και της Μαριάμνης Α΄ των Ασμοναίων/Μακκαβαίων, κόρης του Αλέξανδρου της Ιουδαίας . 

## Βιογραφία
### Σκευωρίες στην αυλή του Ηρώδη
Ο Αριστόβουλος, μαζί με τον αδελφό του Αλέξανδρο, είχε σταλθεί σε μικρή ηλικία στη Ρώμη (23 π.Χ.). Όταν τα δυο αδέλφια επέστρεψαν στην Ιερουσαλήμ (18 π.Χ.) έπεσαν θύματα των σκευωριών της αδελφής του Ηρώδη Σαλώμης Α΄ -παρά το γεγονός ότι ο Αριστόβουλος είχε νυμφευτεί την κόρη της Βερενίκη-, τού αδελφού τού Ηρώδη Φερώρα, τού ετεροθαλούς αδελφού τους Αντίπατρου (γιου της Δωρίδας), αλλά και διάφορων ξένων όπως ο Ευρυκλής ο Λακεδαιμόνιος. που για κάποιο χρονικό διάστημα έζησε στην αυλή του Ηρώδη. Έτσι αναπτύχθηκε εχθρότητα μεταξύ του Ηρώδη και των δυο γιων του (από τη Μαριάμνη Α΄). 
thumb|right|220 px|<div style='text-align: center;'> Ναός αφιερωμένος στην λατρεία του Αυγούστου στην Σεβαστή.</div>

Προσπάθειες για να εξαλειφθεί αυτή η εχθρότητα έγιναν από τον ίδιο τον Αύγουστο στην Ακυληία το 12 π.Χ., τον Αρχέλαο της Καππαδοκίας, που ήταν πεθερός του Αλέξανδρου  και από τον Ευάρεστο από την Κω, φίλο του Αλέξανδρου. 

Όμως το αποτέλεσμα κάθε φορά ήταν προσωρινό και δεν ωφέλησε τα δύο αδέλφια, καθώς ο Ηρώδης -με την άδεια του Οκταβιανού- τους παρέπεμψε σε δίκη με την κατηγορία της συνωμοσίας εναντίον της ζωής του, το όποιο έγινε στην Βυρητό. 

### Το τέλος του Αριστόβουλου
Το δικαστήριο, που είχε πρόεδρο τον έπαρχο της Συρίας Σατουρνίνο και μέλη 150 φίλους του Ηρώδη, καταδίκασε τα δύο αδέλφια σε θάνατο. Ο Αριστόβουλος και ο Αλέξανδρος οδηγήθηκαν στην πόλη Σεβαστή και εκεί στραγγαλίστηκαν (6 π.Χ.).

## Οικογένεια
Νυμφεύτηκε την εξαδέλφη του Βερενίκη Α΄, κόρη του Κοστόβαρου Α΄ και είχε τέκνα:
* Ηρώδης Αγρίππας Α΄ 11 π.Χ.-44 μ.Χ., βασιλιάς της Ιουδαίας.
* Ηρώδης Ε΄ απεβ. 48/49 μ.Χ., βασιλιάς της Χαλκίδας στην Ιτουρέα.
* Αριστόβουλος ο Νεότερος άκμασε 1ος αι. π.Χ.-1ος αι. μ.Χ., πρίγκιπας της Ιουδαίας.
* Μαριάμνη Γ΄, ίσως να είναι η Μαριάμνη που παντρεύτηκε τον Αντίπατρο διάδοχο της Ιουδαίας (γιο του Ηρώδη Α΄ από την 1η σύζυγό του Δωρίδα).
* Ηρωδιάς π.15 π.Χ.-μετά το 39 μ.Χ., παντρεύτηκε πρώτα τον θείο της Ηρώδη Β΄ Φίλιππο πρίγκιπα της Ιουδαίας (γιο του Ηρώδη Α΄ από την 3η σύζυγό του Μαριάμνη Β΄) και μετά τον θείο της Ηρώδη Γ΄ Αντίπα τετράρχη της Γαλιλαίας & Περαίας (γιο του Ηρώδη Α΄ από την 4η σύζυγό του Μαλθάκη).
** Σαλώμη Β΄ δεκαετία του 10 μ.Χ.-δεκαετία του 60, παντρεύτηκε πρώτα τον θείο της Φίλιππο τον Τετράρχη και μετά τον εξάδελφό της Αριστόβουλο της Χαλκίδας.

## Παραπομπές


## Πηγές
* Ιώσηπος *Ιστορία του Ιουδαϊκού πολέμου προς Ρωμαίους. Αρχαία Ελληνική Γραμματεία «Οι Έλληνες», Κάκτος* 1997
* Jewish Encyclopedia *[http://www.jewishencyclopedia.com/articles/1772-aristobulus ARISTOBULUS ]*
* Jewish Encyclopedia *[https://web.archive.org/web/20130129061100/http://www.jewishencyclopedia.com/articles/7598-herod-i *HERODES I (surnamed the Great)]''

Κατηγορία:Ασμοναϊκή δυναστεία
Κατηγορία:Ηρωδιανή Δυναστεία
Λευκή Λακωνίας (αποσαφήνιση)

Με την ονομασία **Λευκή Λακωνίας** μπορεί στους οικισμούς:

* Λευκή Λακωνίας, οικισμός του δήμου Σπάρτης της περιφερειακής ενότητας Λακωνίας.
* Λεύκη Ελαφονήσου, οικισμός της νήσου Ελαφόνησος, που ανήκει διοικητικά στην περιφερειακή ενότητα Λακωνίας.

; Παρώνυμα
* Λευκή Πέτρα Λακωνίας, πρώην οικισμός της περιφερειακής ενότητας Λακωνίας.
* Λευκή Συκιά Λακωνίας, πρώην οικισμός της περιφερειακής ενότητας Λακωνίας.

## Δείτε επίσης
* Λεύκη (αποσαφήνιση)

Κατηγορία:Αποσαφηνίσεις ελληνικών τοπωνυμίων
Ποριά (αποσαφήνιση)

Με την ονομασία **Ποριά** μπορεί να αναφερόμαστε στους οικισμούς:

* Ποριά Αττικής, οικισμός της περιφέρειας Αττικής.
* Ποριά Καστοριάς, οικισμός της περιφερειακής ενότητας Καστοριάς.
* Ποριά Λακωνίας, πρώην οικισμός της περιφερειακής ενότητας Λακωνίας.

Κατηγορία:Αποσαφηνίσεις ελληνικών τοπωνυμίων
Αριθμός 13

Το 1922 ο Άλφρεντ Χίτσκοκ είχε την ευκαιρία να κάνει την πρώτη του σκηνοθετική απόπειρα με την ταινία ***Αριθμός 13''' (Number 13)'' γνωστή επίσης και ως Κυρία Πίμποντι (''Mrs. Peabody''')***. Στην ταινία επρόκειτο να πρωταγωνιστήσουν η Κλερ Γκριτ και ο Έρνεστ Θέσινγκερ. Η ταινία ξεπέρασε τον αρχικό της προϋπολογισμό και δεν κυκλοφόρησε ποτέ στους κινηματογράφους, ενώ είχαν γυριστεί κάποιες σκηνές.

## Παραγωγή
μικρογραφία|Η Κλερ Γκριτ και ο Έρνεστ Θέσινγκερ στην ταινία του Άλφρεντ Χίτσκοκ Αριθμός 13 (γνωστή επίσης ως Κυρία Πίμποντι),1922. Η ταινία δεν ολοκληρώθηκε ποτέ.
Η χρηματοδότηση της ταινίας είχε γίνει από το κινηματογραφικό στούντιο *Gainsborough Pictures*. Κι αφότου η παραγωγή της ταινίας διακόπηκε, το σενάριο χάθηκε. Οι σκηνές που πρόλαβε να γυρίσει ο σκηνοθέτης αγνοούνται επίσης. Φημολογείται ότι είχαν γυριστεί δυο μπομπίνες υλικού.

Μερικές από τις πληροφορίες που διασώζονται για την ταινία, έχουν να κάνουν με την υπόθεσή της. Η ταινία διηγούνταν την ιστορία των κατοίκων μιας πολυκατοικίας του Λονδίνου που φιλοξενούσε άτομα με χαμηλό εισόδημα, της οποίας την ανέγερση χρηματοδότησε ο τραπεζίτης και φιλάνθρωπος Τζορτζ Φόστερ Πίμποντι.

Το σενάριο της ταινίας έγραψε η Ανίτα Ρος, υπάλληλος της εταιρίας Ilsington. Σύμφωνα με τη συνέντευξη του Χίτσκοκ στον Φρανσουά Τρυφώ, η οποία καταγράφηκε στο βιβλίο του σκηνοθέτη Hitchcock/Truffaut, η Ρος ήταν συνεργάτιδα του Τσάρλι Τσάπλιν.

Ο  Άλφρεντ Χίτσκοκ είχε δύο βοηθούς σκηνοθέτες, τον A.W. Barnes και τον Νόρμαν Άρνολντ (Norman Arnold). Ο κάμεραμαν ήταν ο Τζο Ρόζενταλ (Joe Rosenthal).

## Πληροφορίες
* Ο Χίτσκοκ μιλούσε σπάνια για την πρώτη του σκηνοθετική απόπειρα, μέχρι την περίοδο που ο βιογράφος του Ντόναλντ Σπότο τον ρώτησε για τη ζωή στις αρχές της δεκαετίας του '20 και για τις πρώτες του ταινίες.
* Ο σκηνοθέτης αναφέρθηκε στην ταινία, σε άλλη μια περίσταση λέγοντας ότι ήταν μια ταπεινωτική εμπειρία, εφόσον η παραγωγή της σταμάτησε λόγω έλλειψης παροχής κεφαλαίου.
* Όπως ακριβώς συμβαίνει με μεταγενέστερη ταινία του σκηνοθέτη *[[Ο αετός του βουνού|The Mountain Eagle]]*, της οποίας η τύχη αγνοείται, οι ιστορικοί του κινηματογράφου και συλλέκτες ψάχνουν απεγνωσμένα εδώ και χρόνια να βρουν το υλικό που γύρισε ο Χίτσκοκ.
* Η πρωταγωνίστρια της ταινίας Κλερ Γκριτ, προσπάθησε να βοηθήσει το Χίτσκοκ προσφέροντας του χρήματα για να συνεχιστούν τα γυρίσματα. Πριν από εκείνη, ο θείος του σκηνοθέτη, Τζον Χίτσκοκ είχε προσφέρει κάποιο χρηματικό ποσό.
* Ο Χίτσκοκ δεν ξέχασε ποτέ τη γενναιοδωρία της Γκριτ και στα χρόνια που ακολούθησαν της ανέθεσε ρόλους σε άλλες έξι ταινίες του.

## Παραπομπές


## Βιβλιογραφία
*Donald Spoto, The Life of Alfred Hitchcock: The Dark Side of Genius (HarperCollins Publishers, 1983) ISBN 0-00-216352-7
*Patrick McGilligan, Alfred Hitchcock: A Life in Darkness and Light (Wiley and Sons, 2003) ISBN 0-470-86973-9

## Εξωτερικοί σύνδεσμοι
*

Κατηγορία:Ταινίες του 1922
Κατηγορία:Βρετανικές ταινίες της δεκαετίας 1920
Κατηγορία:Χαμένες ταινίες
Κατηγορία:Σκηνοθετικό ντεμπούτο σε ταινίες
Κατηγορία:Βρετανικές βωβές ταινίες μικρού μήκους
Κατηγορία:Βρετανικές ασπρόμαυρες ταινίες
Υψηλό (αποσαφήνιση)

Με την ονομασία **Υψηλό** μπορεί να αναφερόμαστε σε:

* Υψηλό Ηλείας, οικισμός της περιφερειακής ενότητας Ηλείας.
* Υψηλό Δράμας, οικισμός της περιφερειακής ενότητας Δράμας.
* Υψηλό Καστοριάς, οικισμός της περιφερειακής ενότητας Καστοριάς.

; Παρώνυμα
* Υψηλό Χωριό Φωκίδας, οικισμός της περιφερειακής ενότητας Φωκίδας.

Κατηγορία:Αποσαφηνίσεις ελληνικών τοπωνυμίων